

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2024. április 29-i rendes ülésére**

**Csapadékvíz elvezetési szolgalmi jogot alapitó szerződés aláírása**

**A napirendet tárgyaló ülés dátuma**: **2024.04.29.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

Polgári Törvénykönyvről szóló 2013. évi V. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki Község Önkormányzat képviselő-testülete 36/2023.(IV.24.) Önkormányzati határozatával döntött arról, hogy a Telki Nefelejcs utca 440 hrsz. és 518 hrsz-ú ingatlanok közötti szakaszán ( lásd. csatolt rajzon ) a csatorna nyomvonal helyreállítási munkákhoz kapcsolódóan meg kell oldani az érintett útszakasz csapadékvíz elvezetését. Megállapításra került, hogy a helyszíni műszaki felmérések alapján az érintett szakaszon a csapadékvíz elvezetése csak a Telki 523 hrsz-ú magántulajdonú ingatlanon a Tulipán utcára átvezetve oldható meg.

Ahhoz, hogy a magántulajdonú ingatlanon az önkormányzat átvezesse a csapadékvizet az érintett ingatlan tekintetében szolgalmi jogot kellett alapítani, melyet az ingatlan-nyilvántartásban be kell jegyeztetni.

A szolgalmi jog alapításához és ingatlan-nyilvántartási bejegyzéséhez szükséges ügyvéd által összeállított szerződés felek által 2023.júnis 20. napján aláírásra került. Az ingatlannyilvántartási bejegyzésre irányuló eljárás során a Földhivatal a bejegyzést elutasította. Kérte új változási vázrajz elkészítését és benyújtását a módosított szerződéssel egyidejűleg . A vázrajz és a módosított szerződés elkészült.

Telki, 2024. április 15.

 Deltai Károly

 polgármester

**Határozati javaslat**

**Telki Község Önkormányzat Képviselő-testülete**

**/2024. (IV. ) számú önkormányzati határozata**

**Csapadékvíz elvezetési szolgalmi jogot alapitó szerződés aláírása**

Telki község Önkormányzat képviselő-testülete úgy határozott, hogy a Telki Nefelejcs utca csapadékvíz elvezetésének megvalósítása érdekében csapadékvíz elvezetési szolgalmi jogot alapító szerződést köt a Telki Nefelejcs utca 523 hrsz-ú ingatlan tulajdonosaival.

A szolgalmi jogot alapító szerződés értelmében a szolgalommal terhelt ingatlan a Telki 523 hrsz-ú ingatlan, a szolgalom jogosultja a Telki 456/6 hrsz-ú ingatlan. A Képviselő-testület felhatalmazza a polgármester a szerződés aláírására és ingatlan-nyilvántartásba történő bejegyzése érdekében történő eljárás megindítására.

Felelős: polgármester

Határidő: 2024. június 30.